pythainlp/thai-wiki-dataset-v4 huggingface dataset:
วินเนอร์

วินเนอร์ (มักเขียน WINNER) เป็นบอยแบนด์เกาหลีใต้ ก่อตั้งโดยวายจีเอนเตอร์เทนเมนต์ ประกอบด้วยสมาชิกจำนวนสี่คนคือ จินอู, ซึงฮุน, มีโน และซึงยูน (ในอดีตมีสมาชิกห้าคน อีกหนึ่งคนคือ แทฮย็อน ออกจากวงในเดือนพฤศจิกายน ค.ศ. 2016) วงก่อตั้งขึ้นในปี ค.ศ. 2013 ผ่านรายการเซอร์ไวเวิลของเอ็มเน็ต "WIN: Who Is Next" ซึ่งนำไปสู่การออกสตูดิโออัลบั้มแรกในชื่อ "2014 S/S" วางจำหน่ายในเดือนสิงหาคม ค.ศ. 2014 ซิงเกิลแรกคือ "เอมพีตี" (Empty) ได้รับการตอบรับอย่างดี ทำให้อัลบั้มได้เปิดตัวที่อันดับหนึ่งบนแกออนอัลบั้มชาร์ต "เดอะโคเรียเฮรัลด์" กล่าวถึงความสำเร็จในครั้งนี้ว่า "เป็นประวัติการณ์" และขนานนามให้วินเนอร์เป็น "มอนสเตอร์รุกกีส์" วินเนอร์ได้รับการยอมรับว่าเป็นวงดนตรีที่ "ทำเพลงเอง" สมาชิกทุกคนจะมีส่วนร่วมตั้งแต่การผลิต ออกแบบท่าเต้น ตลอดจนการตลาด สื่อและสาธารณชนเรียกวินเนอร์ว่าเป็น "ราชาแห่งเพลงฤดูร้อน" ควบคู่ไปกับ "ความไว้เนื้อเชื่อใจในผลงานเพลง"
ตลอดอาชีพการงานของวง วินเนอร์ได้รับรางวัลและได้เสนอเข้าชิงรางวัลมากมาย อย่างเช่น รางวัลเอ็มเน็ตเอเชียนมิวสิกอะวอดส์ และรางวัลโซลมิวสิกอะวอดส์ วงยังเป็นที่รู้จักจากการสนับสนุนผลิตภัณฑ์ให้บริษัทอาดิดาส, โอรีโอ, คีลส์ และอื่น ๆ รวมถึงมีบทบาทและร่วมสนับสนุนในกิจกรรมทางสังคมหลายครั้ง
สองหัวใจนี้เพื่อเธอ

สองหัวใจนี้เพื่อเธอ  เป็นละครโทรทัศน์ไทย แนว โรแมนติก-ดราม่า-คอมเมดี-แฟนตาซี นำแสดงโดย มาริโอ้ เมาเร่อ, ชาลิดา วิจิตรวงศ์ทอง ออกอากาศระหว่างวันที่ 8 ตุลาคม ถึงวันที่ 18 พฤศจิกายน พ.ศ. 2558 ออกอากาศทุกวันพุธ–พฤหัสบดี เวลา 20.20- 22.50 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท โซนิกซ์ บูม 2013 จำกัด โดยผู้จัด ปิยะ เศวตพิกุล, ชุดาภา จันทเขตต์ ดัดแปลงจากบทประพันธ์โดย จินโจว บทโทรทัศน์โดย สร้างสรรค์, หลี่เจิน, โซนิกซ์ ทีม ควบคุมการดำเนินงานโดย ปิยะ เศวตพิกุล กำกับการแสดงโดย ชุดาภา จันทเขตต์
โดยละครโทรทัศน์เรื่องนี้ได้มีการออกฉายในประเทศจีนด้วย
ภาวะเสียความจำ

ภาวะเสียความจำ  เป็นการขาดความจำที่เกิดจากความเสียหายต่อสมอง โรคหรือการบาดเจ็บทางใจ ภาวะเสียความจำอาจเกิดได้ชั่วคราวจากการใช้ยาระงับประสาทและยานอนหลับชนิดต่าง ๆ ความจำอาจเสียได้ทั้งหมดหรือบางส่วนขึ้นอยู่กับขอบเขตของความเสียหายที่เป็นสาเหตุ 
ภาวะเสียความจำมีสองชนิดหลัก ได้แก่ ภาวะเสียความจำไปข้างหลัง (retrograde amnesia) และภาวะเสียความจำไปข้างหน้า (anterograde amnesia) ภาวะเสียความจำไปข้างหลังคือความไม่สามารถดึงสารสนเทศที่เคยได้มาก่อนวันหนึ่ง ๆ ซึ่งปกติเป็นวันที่เกิดอุบัติเหตุหรือการผ่าตัด ในบางกรณี การเสียความจำสามารถขยายไปได้หลายทศวรรษ ส่วนบางกรณี บุคคลอาจเสียความจำไปไม่กี่เดือน ภาวะเสียความจำไปข้างหน้าคือความไม่สามารถส่งผ่านสารสนเทศใหม่จากคลังระยะสั้นไปคลังระยะยาว บุคคลที่มีภาวะเสียความจำชนิดนี้ไม่สามารถจำอะไรได้นาน ทั้งสองชนิดไม่จำเป็นต้องเกิดแยกกันเสมอไป สามารถเกิดภาวะเสียความจำทั้งสองชนิดในผู้ป่วยคนหนึ่งได้พร้อมกัน การศึกษาผู้ป่วย เช่น การศึกษาผู้ป่วยอาร์.บี. แสดงว่าภาวะเสียความจำทั้งสองชนิดเกิดได้พร้อมกัน 
การศึกษาผู้ป่วยยังแสดงว่าภาวะเสียความจำตรงแบบสัมพันธ์กับความเสียหายต่อกลีบขมับใกล้กลาง (medial temporal lobe) นอกจากนี้ บางบริเวณของฮิปโปแคมปัส (บริเวณซีเอ1) เกี่ยวข้องกับความจำ การวิจัยยังแสดงว่าเมื่อบางบริเวณของไดเอ็นเซฟาลอน (diencephalon) ได้รับความเสียหายก็สามารถเกิดภาวะเสียความจำได้ การศึกษาสมัยหลังแสดงสหสัมพันธ์ระหว่างการขาดโปรตีนอาร์บีเอพี48 (RbAp48) กับการเสียความจำ ในผู้ที่มีภาวะเสียความจำ จะยังมีความสามารถระลึกสารสนเทศทันที (immediate information) อยู่ และอาจยังสามารถก่อความจำใหม่ได้ ทว่า สังเกตได้ว่าความสามารถเรียนสิ่งใหม่และดึงสารสนเทศเก่าลดลงอย่างรุนแรง ผู้ป่วยสามารถเรียนความจำกระบวนการ (procedural knowledge) ใหม่ได้อยู่ นอกจากนี้ การเตรียมการรู้ (priming) ทั้งความรู้สึกและความคิด สามารถช่วยผู้เสียความจำในการเรียนความรู้ชนิดไม่ประกาศ (non-declarative knowledge) ใหม่ได้ ผู้ป่วยที่เสียความจำยังคงมีทักษะทางปัญญา ภาษาและสังคมอยู่พอควรแม้มีความสามารถระลึกสารสนเทศบางอย่างที่เคยประสบในช่วงการเรียนก่อนหน้าบกพร่องไปมาก
กัชไกช์

กัชไกช์  เป็นเมืองและเทศบาลชายฝั่งแห่งหนึ่งในประเทศโปรตุเกส ตั้งอยู่ห่างจากกรุงลิสบอนไปทางทิศตะวันตกประมาณ เป็นย่านชานเมืองหลวงที่มีผู้คนจากหลากหลายชาติและเป็นหนึ่งในเทศบาลที่มั่งคั่งที่สุดของประเทศ ณ ปี ค.ศ. 2011 เมืองนี้มีประชากร 206,479 คน บนพื้นที่ 97.40 ตารางกิโลเมตร
กัชไกช์ตั้งอยู่ริมชายฝั่งอึชตูริล (ตั้งชื่อตามเมืองอึชตูริลซึ่งเป็นเมืองหนึ่งในเขตเทศบาลกัชไกช์) ในภูมิภาคย่อยมหานครลิสบอน  เดิมเป็นหมู่บ้านชาวประมงแห่งหนึ่ง ภายหลังมีชื่อเสียงในฐานะสถานพักตากอากาศของราชวงศ์โปรตุเกสในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ทุกวันนี้ เมืองนี้เป็นสถานที่พักร้อนยอดนิยมของนักท่องเที่ยวทั้งชาวโปรตุเกสและชาวต่างประเทศ ในเขตเทศบาลกัชไกช์มีท่าอากาศพาณิชย์หนึ่งแห่งที่ให้บริการพื้นที่รอบเมืองหลวง คือ ท่าอากาศยานเทศบาลกัชไกช์ ตั้งอยู่ในเมืองตีรึช เขตเซาดูมิงกุชดือรานา
ฟุตบอลเอเชียเยาวชนอายุไม่เกิน 19 ปี 2016

การแข่งขัน ฟุตบอลเอเชียเยาวชนอายุไม่เกิน 19 ปี 2016 เป็นการแข่งขันครั้งที่ 39 ของ ฟุตบอลเอเชียเยาวชนอายุไม่เกิน 19 ปี เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 19 ปี จากแต่ละชาติสมาชิกของพวกเขา ทัวร์นาเมนต์จัดขึ้นในประเทศบาห์เรน ตามประกาศของ เอเอฟซี เมื่อวันที่ 3 มิถุนายน พ.ศ. 2558 การแข่งขันในปัจจุบันมีกำหนดที่จะลงเล่นระหว่างวันที่ 13–30 ตุลาคม พ.ศ. 2559 ทั้งหมด 16 ทีมที่ได้ลงเล่นในทัวร์นาเมนต์
สี่ทีมที่เข้ารอบรองชนะเลิศของการแข่งขันจะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 20 ปี 2017 ในเกาหลีใต้ ขณะที่เกาหลีใต้จะได้คุณสมบัติอัตโนมัติสำหรับฟุตบอลเยาวชนชิงแชมป์โลกอายุไม่เกิน 20 ปี 2017 ในฐานะเจ้าภาพ หากพวกเขาติดอันดับหนึ่งในสี่ของการแข่งขัน ทีมอันดับที่ห้า (กล่าวคือ การเป็นผู้แพ้รอบก่อนรองชนะเลิศที่มีสถิติดีที่สุดในทัวร์นาเมนต์) ก็จะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 20 ปี 2017
รอบคัดเลือก.
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ทั้งหมด 43 ทีมที่ถูกจับสลากอยู่ในสิบกลุ่ม กับทีมชนะเลิศสิบกลุ่มและห้าทีมรองชนะเลิศที่ดีที่สุดในการคัดเลือกสำหรับรอบสุดท้าย ร่วมกับบาห์เรนที่ได้สิทธิ์อัตโนมัติในฐานะเจ้าภาพ แต่ยังจะต้องแข่งขันในรอบคัดเลือก
รอบคัดเลือกจะลงเล่นระหว่างวันที่ 28 กันยายน–6 ตุลาคม พ.ศ. 2558
ทีมที่เข้ารอบ.
ด้านล่างนี้คือทีมที่ผ่านเข้ารอบสำหรับทัวร์นาเมนต์รอบสุดท้าย
สนามแข่งขัน.
การแข่งขันจะลงเล่นในสองสนาม:
การจับสลาก.
การจับสลากรอบสุดท้ายจะมีขึ้นในวันที่ 10 สิงหาคม ค.ศ. 2016 ในเมืองมานามา ประเทศบาห์เรน.
รอบแบ่งกลุ่ม.
แชมป์และรองแชมป์กลุ่มจะได้ผ่านเข้าสู่ รอบก่อนรองชนะเลิศ
เวลาทั้งหมดเป็นเวลาท้องถิ่น, AST .
รอบแพ้คัดออก.
ในรอบแพ้คัดออก, ต่อเวลาพิเศษ และ การยิงจุดโทษตัดสิน เป็นวิธีที่จะใช้ตัดสินหาผู้ชนะในกรณีที่จำเป็น
รอบ 8 ทีมสุดท้าย.
ผู้ชนะจะได้ผ่านเข้ารอบสำหรับ ฟุตบอลโลกเยาวชนอายุไม่เกิน 20 ปี 2017.
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
อันดับหลังจบการแข่งขัน.
As per statistical convention in football, matches decided in extra time are counted as wins and losses, while matches decided by penalty shoot-outs are counted as draws.
ทีมที่เข้ารอบสำหรับฟุตบอลโลกเยาวชนอายุไม่เกิน 20 ปี.
ห้าทีมต่อไปนี้มาจากเอเอฟซีได้ผ่านเข้ารอบสำหรับ ฟุตบอลโลกเยาวชนอายุไม่เกิน 20 ปี 2017. เกาหลีใต้เข้ารอบในฐานะเจ้าภาพ.
1 ตัวหนา บ่งบอกถึงแชมป์ในปีนั้น. "ตัวเอียง" บ่งบอกถึงเจ้าภาพในปีนั้น.
พิทพล โชติสรยุทธ์

พิทพล โชติสรยุทธ์ (ชื่อเล่น เพชร) เกิดเมื่อวันที่ 20 พฤศจิกายน พ.ศ. 2506 อดีตสมาชิกวง แกรนด์เอ็กซ์ ตำแหน่ง Piano & Keyboards, นักแสดง, นักร้อง, นักโฆษณา, โปรดิวเซอร์ และนักแต่งเพลง
การศึกษา.
จบการศึกษาระดับประถมจาก โรงเรียนอัสสัมชัญบางรัก  ระดับมัธยมศึกษาจาก โรงเรียนเตรียมอุดมศึกษา ระดับอุดมศึกษาจาก คณะรัฐศาสตร์ จุฬาลงกรณ์มหาวิทยาลัย (2526)
และปริญญาโทจาก คณะพาณิชย์ศาสตร์และการบัญชี MBA จุฬาลงกรณ์มหาวิทยาลัย (2531)
ปัจจุบัน.
กรรมการผู้จัดการ บริษัท รอคเกตเตอร์ แอด แอนด์ เรคคอร์ดส์ จำกัด ผลิตสื่อโฆษณาเสียงภาษาไทยให้กับภาพยนตร์ต่างประเทศ
ฮอกกี้หญิงชิงแชมป์โลก

ฮอกกี้หญิงชิงแชมป์โลก  เป็นการแข่งขันField hockeyหญิงระหว่างประเทศ
* = "เจ้าภาพ"
^ = "includes results representing West Germany between 1974 and 1990"
# = "states that have since split into two or more independent nations"
^ = "includes results representing West Germany between 1974 and 1990"
# = "states that have since split into two or more independent nations"
โชว์ปิงปอง

โชว์ปิงปอง  เป็นการแสดงเวทีรูปแบบหนึ่งซึ่งมีในคลับเปลือย (strip club) โดยมักพบในประเทศไทยมากที่สุด การแสดงประกอบด้วยหญิงใช้กล้ามเนื้อเชิงกรานของตนจับ ปล่อยหรือเป่าวัตถุจากช่องคลอดของตน ลูกปิงปองเป็นวัตถุที่ใช้แพร่หลายที่สุด แต่ก็มีใช้เชือกยาว นกหวีด ปากกา บุหรี่ เทียน ลูกดอก ลูกข่าง ขวด ประทัด ใบมีดโกนและไม้เกียบ สมาชิกผู้ชมที่เป็นชายอาจถูกนำขึ้นยกพื้นเต้นให้ถือลูกโป่งระหว่างที่มีการปาลูกดอกใส่ หรือหญิงอาจปาลูกดอกใส่ลูกโป่งที่ถูกผูกกับเก้าอี้ของลูกค้าไปทั่วโต๊ะ อีกกิจกรรมหนึ่ง คือ การปาปลาทองเข้าโถ หรือการยัดกบตัวเขื่องเข้าไปดูว่าเธอเก็บไว้ข้างในได้นานเท่าไร
กามเทพออกศึก

กามเทพออกศึก "(อังกฤษ: The Cupids: Battle of Love)" เป็นละครไทยเรื่องที่สองในซีรีส์ บริษัทรักอุตลุด สร้างจากนวนิยายชื่อเดียวกัน เขียนโดย อุมาริการ์ และยังคงกำกับโดย ภวัต พนังคศิริ ออกอากาศทุกวันศุกร์-อาทิตย์ ตั้งแต่วันที่ 25 มีนาคม ถึง 8 เมษายน พ.ศ. 2560
เรื่องย่อ.
หอมหมื่นลี้ (คริส หอวัง) พนักงาน "คิวปิดฮัท" เธอประหม่ามากเมื่อไม่ได้แต่งหน้าเพราะสมัยเรียนมหาวิทยาลัยมีนักศึกษาคนอื่นบอกเธอว่าเธอดูเหมือนผีจูออน ปีมงคล (ปรมะ อิ่มอโนทัย) คนขับแท็กซี่ช่วยหอมหมื่นลี้จากคนเลว ตั้งแต่นั้นมาทั้งสองก็สนิทสนมกัน ปีมงคลก็กลายเป็นคนขับรถส่วนตัวของหอม แม้แต่เพื่อนของเธอก็คิดว่าปีมงคลเป็นผู้ชายที่ดี และเธอสามารถชวนเขาไปออกเดทได้ แต่หอมหมื่นลี้รู้สึกเหมือนปีกำลังปิดบังอะไรบางอย่างจากเธอ ปีมงคลคือใคร? เขาเป็นคนขับรถแท็กซี่หรือไม่
ลูบคมกามเทพ

ลูบคมกามเทพ "(อังกฤษ: Challenging of Love)" เป็นละครในชุด "The Cupids บริษัทรักอุตลุด" สร้างจากนิยายชื่อเดียวกัน เพื่อฉลองการครบรอบสี่สิบเจ็ดปีของช่อง 3 
ตัวละครหลัก.
อัยการสาวสวยระดับนางงาม เจ้าแม่งานอีเวนต์แห่งคิวปิดฮัต คล่องแคล่วทำอะไรว่องไว และแก้ปัญหาในหน้าที่การงานเฉพาะได้เก่ง จนได้รับความไว้วางใจจากภีมให้รับผิดชอบดูแลเรื่องการจัดงานเลี้ยงน้ำชาของคิวปิดฮัต แต่ความคล่องแคล่วก็มีกับเฉพาะเรื่องงาน เพราะสำหรับความรักแล้วเกดกลับหยุดมันเอาไว้ไม่แก้ปัญหาที่คาใจมาตลอด เหตุเพราะเคยผิดหวังในความรักเมื่อถูกณัฐวุฒิคู่หมั้นหนุ่มถอนหมั้น ทำให้การะเกดเข็ดกับความรักและปิดตายหัวใจไม่รับรักใครอีก ปัจจุบันการะเกดประกาศคบกับแดเนียล
ตำรวจหนุ่มลูกครึ่งไทย-อังกฤษ สังกัดตำรวจสากลหรือ Interpol พ่อเป็นนักบินชาวอังกฤษแต่งงานกับแอร์โฮสเตสสาวไทย ครอบครัวทำธุรกิจต่อเรือยอชต์กับอู่ซ่อมรถ เป็นคนลุย ๆ บ้าพลัง ชอบกิจกรรมโลดโผนสมกับเป็นตำรวจหนุ่มไฟแรง เป็นคนสนุกสนานและกวน ๆ ทะลึ่งทะเล้น ชอบหาเรื่องแกล้ง แหย่ ยียวนกวนประสาทหวังเรียกรอยยิ้ม และทลายกำแพงความรักที่การะเกดสร้างขึ้นมาเสมอ ๆ ปัจจุบันแดเนียลประกาศคบกับการะเกด
ตัวละครรอง.
นายตำรวจหนุ่มหน้าตาดี ทำหน้าที่ประสานงานให้แดนในเมืองไทย และเป็นบัดดี้ร่วมสืบคดีแก๊งค้ามนุษย์ร่วมกับแดเนียล บุคลิกเป็นตำรวจหนุ่มหล่อมีฝีมือ แต่ไม่เน้นบู๊ล้างผลาญเหมือนแดเนียล หนักไปทางชอบวางแผนและคิดซับคิดซ้อน จนดูเหมือนคิดเยอะเกิน แอบชอบโรสรินทร์แต่ไม่กล้าแสดงออกเลยทำให้โรสรินทร์ไม่รู้แม้จะอยู่ใกล้ ๆ ก็ตาม ถึงจะเป็นตำรวจที่เก่งแต่มีปมด้อยเรื่องผู้หญิงที่มักจะตื่นเต้นและเข้าใกล้สาว ๆ แล้วประหม่า
น้องของการะเกด สวยน่ารัก เพ้อฝัน เพิ่งเรียนจบปริญญาตรีทางด้านภาษาศาสตร์ จึงรับแปลนิยายโรมานซ์ให้กับสำนักพิมพ์แห่งหนึ่ง จึงยังหางานประจำทำไม่ได้ เลยมาอาศัยอยู่คอนโดกับพี่สาว เป็นคนหัวอ่อนมองโลกในแง่ดี ไม่ประสีประสากับความรัก จนกลายเป็นเหยื่อของแกงค์ Black Orchid
เรื่องย่อ.
เพราะเหตุสะเทือนขวัญ อดีตลูกค้าคิวปิดฮัตถูกล่อลวงไปขายบริการในยุโรปถูกฆ่าตายโดยมาเฟียข้ามชาติ ทำให้ การะเกด กามเทพสาวสวยหัวใจปิดตายเพราะถูกบอกเลิกในวันแต่งงาน ต้องติดตามหาตัวคนร้ายร่วมกับ แดเนียล ตำรวจสากล หนุ่มยียวนกวนประสาทและหัวใจปิดตายจากความรักเช่นกัน ทั้งคู่ต้องล่มหัวจมท้ายหนีการตามล่าจากมือสังหาร และช่วยเหลือน้องสาวการะเกดจากการเป็นเหยื่อ ภารกิจเสี่ยงตายว่าหนักแล้ว ภารกิจรักหนักยิ่งกว่า เพราะความรักคงเกิดอีกครั้งไม่ได้ ถ้าทั้งคู่ไม่หยุดใช้อดีตอันเจ็บปวดเป็นอาวุธความรักทำลายหัวใจกันเอง
กามเทพจำแลง

กามเทพจำแลง "(อังกฤษ: Transforming Love)" เป็นละครโทรทัศน์ไทยปี 2560 เป็นละครเรื่องที่ 7 ในซีรีส์บริษัทรักอุตลุด ที่สร้างจากนวนิยายชื่อเดียวกัน นวนิยายเขียนโดยแพรณัฐ จากการกำกับของษรัณยู จิราลักษม์ ออกอากาศทุกวันศุกร์-อาทิตย์ ตั้งแต่วันที่ 18 มิถุนายน ถึง 2 กรกฎาคม 2560
เรื่องย่อ.
พริมา (กัญญ์ณรัณ วงศ์ขจรไกล) ได้รับคำสั่งจากภีม (ธีรเดช วงศ์พัวพันธ์) เจ้านายของเธอให้ตามหาเควิน เบลค (ธีรเดช เมธาวรายุทธ) ซีอีโอของ Soulmate.com บริษัทจัดหาคู่ในอเมริกาและหลายประเทศในยุโรป มีข่าวลือในวงการจัดหาคู่ว่าเควินกำลังวางแผนที่จะขยายบริษัทของเขาในเอเชีย ภีมจึงต้องการเซ็นสัญญาธุรกิจกับเควิน เบลค เพราะภีมต้องการขยายบริษัทออกไปนอกเอเชีย
โคบวร์ค

โคบวร์ค  เป็นเมืองเล็ก ๆ ตั้งอยู่ริมแม่น้ำอิทซ์ ในรัฐบาวาเรีย ประเทศเยอรมนี ในปี ค.ศ. 2005 มีประชากร 42,015 คน ก่อนปี ค.ศ. 1918 เคยเป็นเมืองหลวงดัชชีของซัคเซิน-โคบวร์คและโกทา และดัชชีของซัคเซิน-โคบวร์คและซาลเฟ็ลท์
มุฮัมมะเราะฮ์

มุฮัมมะเราะฮ์ (แปลว่า "เป็นสีแดง") เป็นน้ำจิ้มพริกที่พบในอาหารตุรกีและอาหารเลแวนต์ มีต้นกำเนิดที่เมืองอะเลปโป ประเทศซีเรีย มุฮัมมะเราะฮ์มีส่วนผสมหลักคือพริก (มักจะใช้พริกอะเลปโป), วอลนัต, เกล็ดขนมปังและน้ำมันมะกอก รวมถึงกระเทียม, เกลือ, น้ำเลมอน, กากน้ำตาลทับทิมและเครื่องเทศ เช่น ยี่หร่า ตกแต่งด้วยใบสะระแหน่ด้านบน
มุฮัมมะเราะฮ์ใช้จิ้มหรือทาบนขนมปัง และใช้เป็นซอสทานกับกะบาบหรือเนื้อย่าง
ท่าอากาศยานนานาชาติซูการ์โน-ฮัตตา

ท่าอากาศยานนานาชาติซูการ์โน-ฮัตตา  เป็นท่าอากาศยานหลักของกรุงจาการ์ตาและปริมณฑล ตั้งอยู่ในจังหวัดบันเตินบนเกาะชวา ในขณะที่สนามบินอีกแห่งหนึ่งของจาการ์ตาคือ ท่าอากาศยานนานาชาติฮาลิม เปอร์ดานากูซูมา ท่าอากาศยานแห่งนี้ตั้งชื่อตามซูการ์โน ประธานาธิบดีคนแรก และโมฮัมมัด ฮัตตา รองประธานาธิบดีคนแรก บางครั้งชาวอินโดนีเซียก็เรียกสนามบินแห่งนี้ว่า "ท่าอากาศยานเจิงกาเร็ง" ตามชื่อตำบลของนครจาการ์ตาตะวันตกที่อยู่ใกล้กับท่าอากาศยาน
ฤดูพายุไซโคลนมหาสมุทรอินเดียตะวันตก-ใต้ พ.ศ. 2558–2559

ฤดูพายุไซโคลนมหาสมุทรอินเดียตะวันตก-ใต้ พ.ศ. 2558–2559 เป็นฤดูกาลในอดีตซึ่งเคยมีการก่อตัวของพายุหมุนเขตร้อนในมหาสมุทรอินเดียตะวันตกเฉียงใต้ ฤดูกาลดังกล่าวจะลากยาวตลอด พ.ศ. 2558 ถึง พ.ศ. 2559 โดยเริ่มนับตั้งแต่วันที่ 15 พฤศจิกายน พ.ศ. 2558 จนไปสิ้นสุดลงในวันที่ 30 เมษายน พ.ศ. 2559 โดยมีข้อยกเว้นในแถบมอริเชียสและเซเชลส์ ซึ่งจะสิ้นสุดในวันที่ 15 พฤษภาคม พ.ศ. 2559 พายุในเขตนี้จะมีขอบเขตอยู่ทางตะวันตกของเส้น 90°E และทางใต้ของเส้นศูนย์สูตร โดยการติดตามของศูนย์อุตุนิยมวิทยาชำนัญพิเศษประจำภูมิภาค (Regional Specialized Meteorological Center) ในเรอูว์นียง
แนวโน้มฤดูกาล.
วันที่ 19 ตุลาคม ศูนย์บริการอุตุนิยมวิทยามอริเชียส (MMS) ได้ออกแนวโน้มฤดูกาลในฤดูร้อน 2558 – 2559 โดยคาดว่าในฤดูกาลนี้โดยเฉลี่ย จะมีพายุหมุนเขตร้อนก่อตัวขึ้นประมาณเจ็ดถึงเก้าลูก MMS ยังระบุอีกด้วยว่า ภูมิภาคตั้งแต่เส้นศูนย์สูตรไปถึงทางเหนือของมอริเชียส ทางตะวันออกของอากาเลกา และทางตะวันตกของดีเอโกการ์ซีอา เป็นพื้นที่ที่มีนัยสำคัญที่เอื้อต่อการก่อตัวของพายุหมุนเขตร้อน
รายชื่อพายุ.
ภายในทิศตะวันตกเฉียงใต้ของมหาสมุทรอินเดีย ดีเปรสชันเขตร้อนและกึ่งดีเปรสชันเขตร้อน ที่มีความเร็วลมรอบศูนย์กลางเฉลี่ย 10 นาที 65 กม./ชม. (40 ไมล์/ชม.) ศูนย์อุตุนิยมวิทยาภูมิภาคในเกาะเรอูว์นียง, ประเทศฝรั่งเศส (RSMC เรอูว์นียง) จะเป็นผู้กำหนดชื่อพายุ
อย่างไรก็ตาม ศูนย์ย่อยภูมิภาคพายุหมุนเขตร้อนในมอริเชียสและมาดากัสการ์จะกำหนดชื่อ เมื่อระบบเป็นพายุโซนร้อนระหว่าง 55°ตะวันออก และ 90°ตะวันออก ถ้าพายุโซนร้อนระหว่าง 30°ตะวันออก และ 55°ตะวันออกแล้ว ศูนย์ย่อยจะกำหนดชื่อที่เหมาะสมของพายุ โดยรายชื่อใหม่จะใช้เป็นประจำทุกปีในขณะที่ชื่อปกติจะใช้เพียงครั้งเดียวจึงไม่มีการถอดถอนชื่อออก
ผลกระทบ.
ตารางนี้จะแสดงพายุหมุนเขตร้อนและพายุหมุนกึ่งเขตร้อนทั้งหมดในช่วงฤดู 2558-2559 ของมหาสมุทรอินเดียตะวันตก-ใต้ ซึ่งจะระบุข้อมูลพื้นฐานเกี่ยวกับความรุนแรง, ช่วงเวลา, ชื่อ, พื้นที่ที่ได้รับผลกระทบ, ซึ่งข้อมูลส่วนใหญ่มาจากศูนย์กลางอุตุนิยมวิทยากำหนดขอบเขตส่วนภูมิภาค (RSMC) ลาเรอูว์นียง, จำนวนผู้เสียชีวิต และผลกระทบ ซึ่งมาจากรายงาน ข่าว หรือหน่วยงานจัดการด้านภัยพิบัติแห่งชาติที่เกี่ยวข้อง และผลกระทบจะเป็นค่าเงินดอลลาร์สหรัฐ ค.ศ. 2015 หรือ 2016 (พ.ศ. 2558 หรือ 2559)
โอสมานี ควนโตเรนา

โอสมานี ควนโตเรนา ปอร์โตวโด (12 สิงหาคม ค.ศ. 1985 —) เป็นนักวอลเลย์บอลชาวคิวบาที่โอนสัญชาติเป็นอิตาลี ผู้ทำหน้าที่ร่วมกับสโมสรกูชีเนลูเบตเรอีอาในอิตาลี
ชีวิตส่วนตัว.
ควนโตเรนา เกิดในซานเตียโกเดกูบา เขาเป็นหลานชายของอัลเบร์โต ควนโตเรนา อดีตนักวิ่งและนักการเมือง โอสมานี ควนโตเรนา และภรรยาของเขาเกลนดา กลายเป็นพ่อแม่ครั้งแรก เมื่อวันที่ 3 พฤษภาคม ค.ศ. 2013 โดยได้ให้กำเนิดลูกสาว พวกเขาตั้งชื่อว่า วิคตอเรีย
ผลงานในระดับอาชีพ.
สโมสร.
เขาเริ่มอาชีพในระดับเยาวชนตอนอายุ 12 ปี ในโอเรียนตาเลสเดซานเตียโก หลังจากนั้นหลายปีผ่านมา เขาย้ายไปสโมสรอาชีพครั้งแรกในสโมสรอูรัลอูฟา ประเทศรัสเซีย และในฤดูกาลถัดไปเขาได้ไปเล่นให้กับสโมสรอีตัสเดียเทคเตรนตีโน ในช่วงที่เขาเล่นในประเทศอิตาลีเขาได้รับเหรียญทองจากการแข่งขันซีอีวีแชมเปียนส์ลีก 2 ครั้ง (2009/2010, 2010/2011) และ เหรียญทองแดง 1 ครั้ง (2012) เขาได้รับเหรียญทอง 4 ครั้ง ในการแข่งขันวอลเลย์บอลชิงแชมป์สโมสรโลก (2009, 2010, 2011, 2012) ร่วมกับสโมสรเตรนตีโน เขาได้เหรียญเงิน 2 ครั้ง (2009/2010, 2011/2012) และเหรียญทอง 1 ครั้ง (2010/2011) จากการแข่งขันอิตาเลียนแชมเปียนชิพ และ 2 เหรียญทอง จากการแข่งขันอิตาเลียนคัพส์ (2010, 2012) ในเดือนพฤษภาคม ค.ศ. 2010 เขาเล่นถูกยืมตัวในระยะเวลาสั้นๆ ในประเทศกาตาร์ เขากลับมาเล่นให้สโมสรอีตัสเดียเทคเตรนตีโน ในเดือนกันยายน ค.ศ. 2010 ใน ฤดูดาล 2012/2013 เขาได้แชมป์อิตาเลียนคัพส์และอิตาเลียนแชมเปียนชิพ
หลังจากนั้นย้ายไปให้สโมสรฮัลก์บังก์อังการา ในปี ค.ศ. 2013 เขาได้แชมป์เตอร์กิชซูเปอร์คัพ 2013 และเตอร์กิชแชมเปียนชิพ ในปี ค.ศ. 2014 สโมสรฮัลก์บังก์อังการารวมทั้งควนโตเรนา ได้แชมป์เตอร์กิชซูเปอร์คัพอีกครั้ง ในเดือนเมษายน ค.ศ. 2015 เขาได้ประกาศว่าเขาจะเล่นอาชีพของเขาในสโมสรกูชีเนลูเบตเรอีอา
สงครามประกาศอิสรภาพโครเอเชีย

สงครามโครเอเชีย หรือ สงครามประกาศอิสรภาพโครเอเชีย เป็นสงครามที่เกิดขึ้น เมื่อสมัชชาโครเอเชีย ต้องการเอกราชโครเอเชีย โดยมูลเหตุมาจากในที่ประชุมพรรคคอมมิวนิสต์ยูโกสลาเวียดุเดือดสุด ๆ สมัชชาเซอร์เบียและสมัชชาโครเอเชียโต้เถี่ยงกันในสภาโดยสมัชชาเซอร์เบียใช้อำนาจทั้งหมดขัดขวางการขึ้นมีอำนาจของประธานาธิบดียูโกสลาเวียที่มาจากชาวโครแอท ทำให้ทางสมัชชาโครเอเชียจึงเดินออกจากสภาไป ทางสมัชชาจัดการชุมนุมเรียกร้องให้ประชาชนมาชุมนุมซึ่งผลตอบรับค่อนข้างสูง ชาวโครแอทต้องการเอกราชโครเอเชีย ทำให้เกิดการปะทะกับตำรวจและผลลัพธ์จมลงด้วยสงคราม โดย นายทหารยูโกสลาเวียที่เป็นชาวโครแอทได้รวบรวมอาวุธเพื่อประกาศเอกราช ในวันที่ 31 มีนาคม ค.ศ. 1991 กองทัพยูโกสลาเวีย ยกพลบุกโครเอเชีย แม้จะได้รับการคัดค้านจะสมัชชาบอสเนีย แต่กองพลยูโกสลาเวียก็เคลือนพล ทหาร ประชาชน ชาวโครแอทที่ถูกปราบปราม ขณะที่ชาวเซิร์บในโครเอเชียก็ไก้ประกาศตั้งประเทศ สาธารณรัฐเซิร์บกรายินาซ้อนทับโครเอเชีย 
ในวันที่ 5 เมษายน ค.ศ. 1992 ยูโกสลาเวียล่มสลายเมื่อสมัชชาบอสเนียและสมัชชาเซอร์เบียขัดแย้งแตกคอกัน และจบลงด้วยสงครามกลางเมืองยูโกสลาเวีย กองทัพยูโกสลาเวียที่มาจากเซอร์เบียและบอสเนียจึงล่าถอยกลับประเทศ เหลือไว้กำลังชาวเซิร์บในโครเอเชียซึ่งได้รับการสนับสนุนจาก เซอร์เบียและมอนเตเนโกร ซึ่งฝ่ายชาวเซิร์บอ่อนแอลงอ่อนแอลงทุก ๆ วัน เนื่องจากเป็นแค่กองกำลังขนาดเล็ก ๆ ขณะที่โครเอเชีย ขยายและพัฒนากองทัพ
ในช่วงปี ค.ศ. 1995 ทหารบอสเนียได้ยกพลเข้าโครเอเชียเพื่อร่วมต่อสู้กับโครเอเชียเพื่อปราบปรามกองกำลังของสาธารณรัฐเซิร์ปสกาที่มาทำสงครามในโครเอเชีย ทหารบอสเนียสามารถเอาชนะ และยึดครองจังหวัดปกครองตนเองบอสเนียตะวันตกกลับมาเป็นของบอสเนียได้อีกครั้ง รวมถึงปราบปรามกลุ่มกบฎเซิร์บบอสเนียในโครเอเชียได้ 
จุดจบของสงครามเกิดขึ้น ในวัน 11 พฤศจิกายน สาธารณรัฐเซิร์บกรายินา ยอมจำนน หลังจากที่เนโทโจมตี กลุ่มประเทศชาวเซิร์บไม่ว่าจะเป็น สาธารณรัฐเซอร์เบียกราจีนา , เซอร์เบียและมอนเตเนโกร , เรปูบลิกาเซิร์ปสกา
ความสูงเหนือระดับน้ำทะเล

ความสูงเหนือระดับน้ำทะเล  หรือ ความสูงเหนือระดับน้ำทะเลปานกลาง  เป็นมาตรฐานการวัดตามระบบเมตริกแสดงผลในหน่วยเมตร ใช้แสดงระดับความสูงพื้นดินของที่ตั้งใด ๆ โดยอิงกับระดับน้ำทะเลปานกลางที่มีการบันทึกข้อมูลไว้ ซึ่งค่าระดับความสูงนี้ ถูกใช้ในหลายด้าน ดังนี้
รักสุดท้ายที่ปลายฟ้า

Love Flight รักสุดท้ายที่ปลายฟ้า เป็นละครมินิซีรีส์ 4 ตอนจบ ผลิตโดย บริษัท จีเอ็มเอ็มทีวี จำกัด กำกับการแสดงโดยเอกสิทธิ์ ตระกูลเกษมสุข เขียนบทโดย ธัญลักษณ์ จุลพงษ์
ละครออกอากาศทุกวันเสาร์ เวลา 18.30 - 19.00 น. และออกอากาศรีรันทุกวันอาทิตย์ เวลา 14.30 - 15.00 น. เริ่มตอนแรกวันที่ 10 ตุลาคม – 31 ตุลาคม พ.ศ. 2558 ทางช่อง จีเอ็มเอ็ม 25
สงครามโครแอต-บอสนีแอก

สงครามโครแอต-บอสนีแอก เป็นสงครามระหว่างชาวบอสเนียกับชาวโครแอต ซึ่งเกิดทั้งในภูมิภาคบอสเนียกลาง เฮอร์เซโกวีนา และในเขตประเทศโครเอเชีย มูลเหตุสงครามมาจากในปี1991 โครเอเชียได้ประกาศเอกราชจาก ยูโกสลาเวีย แต่ก็แยกไปเฉพาะชาวโครแอตในโครเอเชีย ทำให้ชาวโครแอตในบอสเนียจึงได้ก่อตั้ง สาธารณรัฐโครเอเชียแห่งเฮิร์ตเซก-บอสเนีย เพื่อประกาศเอกราชจาก สาธารณรัฐบอสเนียและเฮอร์เซโกวีนา ซึ่งกำลังทำสงครามกับกลุ่มชาตินิยมชาวเซิร์บอยู่ ซึ่งถ้าเปิดศึกกับชาวโครแอตก็จะกลายเป็นสงครามสองฝ่าย แต่ด้วยรัฐบาลบอสเนียไม่ยอมรับให้โครเอเชียยึดดินแดนอีกต่อไป กองทัพบอสเนียจึงเคลื่อนพลบุกฐานที่มั่นกองกำลังโครแอต ซึ่งมีทั้งชาวโครแอตบอสเนียและชาวโครเอเชียประจำอยู่ในกองกำลัง บอสเนียได้เปิดศึกกับโครเอเชียด้วย ในพรมแดนโครแอต-บอสเนีย ทั่วประเทศบอสเนีย 
สงครามโครแอต-บอสนีแอกยังถูกระบุว่าเป็นสงครามที่มีอาชญกรรมสงคราม โดยทหารชาวโครแอต ซึ่งได้ทำการสังหารหมู่ชาวบอสเนียในภูมิภาคบอสเนียกลาง ในช่วงเมษายน 1993 มีผู้เสียชีวิต ประมาณ 2,000 คน โดยทั้งหมดเป็นชาวมุสลิมบอสเนีย กองทัพบอสเนียได้ร้องขอให้ สหประชาชาติส่งกำลังมา ซึ่งสหประชาชาติส่งกำลังทางทหารเข้ามา สหประชาชาติได้จับกุมผู้กอ่อาชญกรรมชาวโครแอต และกำหนดให้ สาธารณรัฐโครเอเชียแห่งเฮิร์ตเซก-บอสเนีย ถูกยุบและไปรวมกับบอสเนีย ขณะเดียวกันสหประชาชาติยังได้ให้บอสเนียและโครเอเชียสงบศึกกัน และ ร่วมกันทำสงครามกับกลุ่มชาตินิยมชาวเซิร์บทั้งในบอสเนียและโครเอเชีย ปี1995 กองทัพบอสเนียได้เคลือนพลเข้าโครเอเชียเพื่อช่วยโครเอเชียปราบปรามกลุ่มชาตินิยมชาวเซิร์บ 
ผลลัพธ์ของสงครามเกิดอาชญกรรมสงครามากมาย และ มีการจัดตั้งสนธิสัญญาวอชินัตนระหว่างรัฐบาลบอสเนียและรัฐบาลโครเอเชีย รัฐบาลบอสเนียสถาปนาสหพันธรัฐบอสเนียและเฮอร์เซโกวีนาขึ้นเพื่อเป็นดินแดนของชาวโครแอตและชาวมุสลิมบอสเนีย มีสิทธิและเสรีภาพเท่าเทียมกัน
แอกุกกา (จักรวรรดิเกาหลี)

"เพลงชาติและเพลงสรรเสริญพระบารมีจักรวรรดิเกาหลี" (เกาหลี: ; ฮันจา: ; literally "Korean Empire Aegukga") เป็นเพลงชาติเกาหลีฉบับแรกในช่วงต้นของศตวรรษที่ 20 มีสถานะเป็นเพลงสรรเสริญพระบารมีสำหรับบรรเลงในงานพระราชพิธี รัฐพิธีของราชวงศ์โชซอน
ประวัติ.
ในปี ค.ศ. 1901 พระเจ้าโกจงได้ทรงมีพระราชดำริให้จัดตั้งคณะกรรมการว่าด้วยเพลงชาติ หลังจากนั้นอีกหนึ่งปี เมื่อวันที่ 1 กรกฎาคม ค.ศ. 1902 ได้รับรองคณะกรรมการชุดดังกล่าว โดยมีวาทยากรชาวเยอรมัน ฟรันซ์ เอ็คแคร์ท ในฐานะผู้ควบคุมวงดุริยางค์ทหาร เป็นผู้เรียงเรียงทำนอง ได้ตีพิมพ์ในเยอรมนี โดยมีเนื้อร้องห้าภาษา (เกาหลี, จีน, เยอรมัน, ฝรั่งเศส, และ อังกฤษ) บรรเลงครั้งแรกเมื่อวันที่ 9 กันยายนปีเดียวกัน ในงานเฉลิมพระชนมพรรษาาของจักรพรรดิโกจง
ในช่วงรัชสมัยของจักรวรรดิอันเป็นรัฐเอกราชในระยะสั้น แต่เพลงนี้ไม่ได้รับความนิยมขับร้องอย่างกว้างขวาง ประกอบกับการที่ญี่ปุ่นบีบบังคับให้ลงนามสนธิสัญญาอึลซา เมื่อ ค.ศ. 1905 เป็นจุดเริ่มต้นของการล่มสลายของจักรรวรรดิ
เนื้อร้อง.
สำนวนของกษัตริย์นิยม.
บทร้องดังกล่าวนี้ประพันธ์ขึ้นในรัชสมัยของ สมเด็จพระจักรพรรดิโกจง
รัฐธรรมนูญแห่งสาธารณรัฐโปแลนด์

รัฐธรรมนูญแห่งสาธารณรัฐโปแลนด์  ได้รับอนุมัติจากสมัชชาแห่งชาติของประเทศโปแลนด์เมื่อวันที่ 2 เมษายน ค.ศ. 1997 ได้รับการอนุมัติโดยการลงประชามติแห่งชาติเมื่อวันที่ 25 พฤษภาคม ค.ศ. 1997 และมีผลบังคับใช้เมื่อวันที่ 17 ตุลาคม ค.ศ. 1997 ถือว่าเป็นกฎหมายพื้นฐานในประเทศโปแลนด์
บีเอ็นที 1

บีเอ็นที 1 หรือ โทรทัศน์แห่งชาติบัลแกเรีย 1  เป็นสถานีโทรทัศน์ของประเทศบัลแกเรีย ก่อตั้งเมื่อ ค.ศ. 1959 เริ่มออกอากาศวันที่ 26 ธันวาคม ปีเดียวกัน สำนักงานใหญ่ตั้งอยู่ที่กรุงโซเฟีย ประเทศบัลแกเรีย บีเอ็นที 1 ดำเนินงานบริหารโดยโทรทัศน์แห่งชาติบัลแกเรีย 
ประวัติชื่อ.
แต่เดิมนั้นโทรทัศน์แห่งชาติบัลแกเรียใช้ชื่อสถานีแห่งนี้ว่า "โทรทัศน์บัลแกเรีย" ("Българска телевизия") ในปี ค.ศ. 1977 จึงได้เปลี่ยนชื่อสถานีเป็น "รายการแรก" ("Първа програма") ต่อมาภายหลังได้เปลี่ยนชื่ออีกเป็น "บีที 1" ("БТ 1" หมายถึงโทรทัศน์บัลแกเรีย) ในปี ค.ศ. 1991 บีที 1 และ 2 ได้แยกช่องออกจากกัน และใช้ชื่อว่า "ช่อง 1" ("Канал 1") และ "อีเทอร์ 2" ("Ефир 2") ตามลำดับ อย่างไรก็ตามช่วงนั้นยังคงเรียกว่า "บีเอ็นที ช่อง 1" ("Канал 1 на БНТ") เพื่อแสดงให้เห็นว่าช่องนี้ดำเนินการโดยโทรทัศน์แห่งชาติบัลแกเรีย (BNT) เมื่อวันที่ 14 กันยายน ค.ศ. 2008 บีเอ็นที ช่อง 1 ได้เปลี่ยนชื่ออีกครั้งเป็น "บีเอ็นที 1" ในความพยายามที่จะนำช่องบีเอ็นทีให้อยู่ภายใต้แบนเนอร์เดียว และยังคงใช้มาจนถึงปัจจุบัน
อาภัสสรา อินทร์ตลาดชุม

อาภัสสรา อินทร์ตลาดชุม ชื่อเล่น แพร เกิดเมื่อวันที่ 23 กรกฎาคม พ.ศ. 2530 เป็นนักแสดงหญิงชาวไทย ในสังกัด บริษัท กันตนา กรุ๊ป จำกัด (มหาชน) เส้นทางสู่วงการบันเทิงจากรายการมายาไอดอล ตัวตนคนมายา เมื่อปี พ.ศ. 2551 ออกอากาศทางสถานีโทรทัศน์โมเดิร์นไนน์
ไฟฟ้ากระแสตรง

ไฟฟ้ากระแสตรง  เป็นไฟฟ้ากระแสที่มีทิศทางการเคลื่อนที่ของกระแสไฟฟ้าไปในทิศทางเดียวกันเป็นวงจร ในอดีตไฟฟ้ากระแสตรงเคยถูกเรียกว่า "กระแสกัลวานิก" (galvanic current) อุปกรณ์ที่สามารถผลิตไฟฟ้ากระแสตรงได้ เช่น เซลล์แสงอาทิตย์ แบตเตอรี่ ทั้งชนิดประจุไฟฟ้าใหม่ได้และชนิดใช้แล้วทิ้ง และเครื่องกำเนิดไฟฟ้ากระแสตรง ไฟฟ้ากระแสตรงสามารถไหลผ่านตัวนำไฟฟ้า เช่น สายไฟ สารกึ่งตัวนำ ฉนวนไฟฟ้า หรือแม้กระทั่งเคลื่อนที่ในภาวะสุญญากาศในรูปของลำอิเล็กตรอนหรือลำไอออน
เราสามารถใช้ตัวเรียงกระแส เปลี่ยนไฟฟ้ากระแสสลับให้เป็นไฟฟ้ากระแสตรงได้ โดยส่วนประกอบอิเล็กทรอนิกส์ภายในตัวเรียงกระแสจะบังคับให้กระแสไฟฟ้าไหลผ่านได้ในทิศทางเดียว นอกจากนี้ยังสามารถเปลี่ยนไฟฟ้ากระแสตรงเป็นไฟฟ้ากระแสสลับได้โดยใช้อินเวอร์เตอร์หรือชุดไดนามอเตอร์
เครื่องมือวัดทางไฟฟ้าประเภทที่หนึ่งคือ -แอมมิเตอร์ โวลต์มิเตอร์ และโอห์มมิเตอร์ เป็นเครื่องวัดทางไฟฟ้า เพื่อใช้วัดปริมาณต่างๆ ทางไฟฟ้าเครื่องวัดทางไฟฟ้าต่างๆนี้สามารถสร้างขึ้นโดยดัดแปลงมาจาก แกลแวนอมิเตอร์ (Galvanometer) ชนิดขดลวดเคลื่อนที่ ซึ่งประกอบด้วยขดลวดวางระหว่างขั้วแม่เหล็กและประเภทที่สองคือ-แกลแวนอมิเตอร์ (Galvanometer) คือ เครื่องมือวัดพื้นฐานทางไฟฟ้าที่สามารถวัดได้ทั้งกระแสไฟฟ้าและความต่างศักย์ไฟฟ้า แต่จะวัดได้ปริมาณน้อยๆ ดังนั้นจึงนิยมนำไปดัดแปลงใช้วัดกระแสไฟฟ้าความต่างศักย์ไฟฟ้าและความต้านทาน
ประวัติ.
ครั้งหนึ่งเมื่อ พ.ศ. 2430 ยุคที่ไฟฟ้าเริ่มแพร่หลายสู่ภาคส่วนต่าง ๆ ของสังคม ไฟฟ้ากระแสตรงเคยถูกใช้ส่งไปตามครัวเรือน โดยการผลิตของสถานีผลิตไฟฟ้าจำนวน 121 แห่งทั่วสหรัฐอเมริกา ระบบดังกล่าวพัฒนาโดยทอมัส เอดิสัน (พ.ศ. 2389–2474) แต่ด้วยข้อจำกัดที่ไฟฟ้ากระแสตรงจะสูญเสียพลังงานอย่างรวดเร็ว เมื่อถูกส่งออกจากสถานีผลิตไฟฟ้าไกลเกินหนึ่งไมล์ ทำให้ต่อมาได้มีการคิดค้นไฟฟ้ากระแสสลับขึ้นโดยจอร์จ เวสติงเฮาส์ (พ.ศ. 2389–2457) ซึ่งสามารถส่งไฟฟ้าไปได้ไกลหลายร้อยไมล์โดยสูญเสียพลังงานน้อยมาก การแข่งขันระหว่างบุคคลสองท่านดังกล่าวถูกขนานนามว่าเป็น "สงครามกระแสไฟฟ้า" ที่ในที่สุดผู้คนจึงหันมาใช้ไฟฟ้ากระแสสลับจนถึงทุกวันนี้
ประเภท.
ไฟฟ้ากระแสตรงแบ่งออกเป็น 2 ประเภท ได้แก่
อาเลียกซันดร์ ลูกาแชนกา

อาเลียกซันดร์ รือฮอราวิช ลูกาแชนกา ([alʲakˈsandr rɨˈɣɔravʲit͡ʂ lukaˈʂɛnka]; เกิด 31 สิงหาคม ค.ศ. 1954) เป็นนักการเมืองชาวเบลารุสผู้ซึ่งดำรงตำแหน่งประธานาธิบดีคนแรกของเบลารุส ตั้งแต่การก่อตั้งตำแหน่งเมื่อวันที่ 20 กรกฎาคม ค.ศ. 1994 ทำให้เขาเป็นประธานาธิบดีที่ดำรงตำแหน่งนานที่สุดในทวีปยุโรป ก่อนจะเป็นนักการเมือง ลูกาแชนกาทำงานเป็นผู้อำนวยการของฟาร์มเกษตรที่รัฐเป็นเจ้าของ ("ซอฟคอซ") และใช้เวลากับกองกำลังทหารชายแดนโซเวียตและกองทัพโซเวียต
สหพรรคแรงงานโปแลนด์

สหพรรคแรงงานโปแลนด์  เป็นพรรคคอมมิวนิสต์ซึ่งปกครองสาธารณรัฐประชาชนโปแลนด์เป็นรัฐพรรคการเมืองเดียว ตั้งแต่ ค.ศ. 1948 ถึง ค.ศ. 1990 ในอุดมการณ์ มีพื้นฐานมาจากทฤษฏีลัทธิมากซ์–เลนิน โดยให้ความสำคัญอย่างมากแก่ลัทธิฝ่ายชาตินิยมฝ่ายซ้าย พรรคสหพรรคแรงงานโปแลนด์มีอำนาจควบคุมสถาบันสาธารณะเอาไว้ในประเทศ เช่นเดียวกับกองทัพประชาชนโปแลนด์ หน่วยงานมั่นคงยูบีหรือเอ็สบี กองกำลังตำรวจอาสาสมัคร(MO) และสื่อต่าง ๆ
การฉ้อโกงของการเลือกตั้งสภานิติบัญญัติของโปแลนด์ ค.ศ. 1947 ทำให้ฝ่ายซ้ายได้รับอำนาจทางการเมืองอย่างสมบูรณ์ในโปแลนด์ช่วงหลังสงคราม สหพรรคแรงงานโปแลนด์ถูกก่อตั้งขึ้นทันทีในเดือนธันวาคม ค.ศ. 1948 เกิดจากการรวมตัวกันของสองพรรคการเมืองก่อนหน้านี้ ได้แก่ พรรคกรรมกรโปแลนด์(PPR) และพรรคสังคมนิยมโปแลนด์(PPS) ตั้งแต่ ค.ศ. 1952 ตำแหน่ง "เลขาธิการเอก" ของสหพรรคแรงงานโปแลนด์นั้นเทียบเท่ากับตำแหน่งเผด็จการ ประธานาธิบดี หรือประมุขแห่งรัฐของประเทศอื่น ๆ ในโลก ตลอดระยะเวลาที่ดำรงอยู่ สหพรรคแรงงานโปแลนด์ยังคงมีความสัมพันธ์ใกล้ชิดกับฝ่ายที่มีอุดมการณ์เหมือนกันของกลุ่มตะวันออก โดยเฉพาะอย่างยิ่ง พรรคเอกภาพสังคมนิยมเยอรมนี พรรคคอมมิวนิสต์เชโกสโลวาเกีย และพรรคคอมมิวนิสต์แห่งสหภาพโซเวียต ระหว่างปี ค.ศ. 1948 และ ค.ศ. 1954 มีจำนวนเประชาชนเกือบ 1.5 ล้านคน ได้สมัครเป็นสมาชิกของสหพรรคแรงงานโปแลนด์ และจำนวนสมาชิกได้เพิ่มขึ้นเป็น 3 ล้านคนในปี ค.ศ. 1980
วัตถุประสงค์หลักของพรรคคือการกำหนดวาระสังคมนิยมในโปแลนด์ รัฐบาลคอมมิวนิสต์พยายามปรับปรุงมาตรฐานการครองชีพของชนชั้นกรรมาชีพ ทำให้การศึกษาและการรักษาพยาบาลสามารถมอบให้แก่ประชาชนทุกคนได้ การจัดตั้งเศรษฐกิจแบบรวมศูนย์ สถาบันทั้งหมดเป็นรัฐ และจัดตั้งความมั่นคงภายในหรือภายนอกด้วยกองกำลังติดอาวุธที่เข้มแข็ง แนวความคิดบางอย่างที่นำเข้ามาจากต่างประเทศ เช่น การทำฟาร์มรวมขนาดใหญ่และโลกิยานุวัติ ซึ่งล้มเหลวในช่วงแรก สหพรรคแรงงานโปแลนด์ได้ถูกมองว่าเป็นพวกเสรีนิยมและนิยมกลุ่มตะวันตกมากกว่าประเทศเพื่อนบ้านของตนอย่างเยอรมนีตะวันออกหรือสหภาพโซเวียต และเกลียดชังพวกนักการเมืองหัวรุนแรงมากกว่า แม้ว่าการโฆษณาชวนเชื่อจะถูกนำมาใช้ในสื่อสำคัญต่าง ๆ เช่น Trybuna Ludu ("เวทีอภิปรายของประชาชน") และการถ่ายทอดสดทางโทรทัศน์ Dziennik ("วารสาร") การเซ็นเซอร์ไม่ได้ผลในช่วงกลางปี ค.ศ. 1980 และค่อย ๆ ถูกยกเลิกไป ในทางกลับกัน สหพรรคแรงงานโปแลนด์ได้มีหน้าที่รับผิดชอบในการปราบปรามอย่างโหดเหี้ยมต่อการต่อต้านของพลเรือนและผู้ประท้วงในการประท้วงที่พอซนาน ค.ศ. 1956 การประท้วงของชาวโปแลนด์ในปี ค.ศ. 1970 และตลอดช่วงกฏอัยการศึก ระหว่างปี ค.ศ. 1981 และ ค.ศ. 1983 สหพรรคแรงงานโปแลนด์ยังได้ริเริ่มรณรงค์การต่อต้านชาวยิวอย่างรุนแรงในช่วงวิกฤตการเมืองโปแลนด์ ค.ศ. 1968 ซึ่งบีบบังคับให้ชาวยิวที่เหลือในโปแลนด์ต้องอพยพ
ท่ามกลางวิกฤตทางการเมืองและเศรษฐกิจที่กำลังดำเนินอยู่ ขบวนการโซลิดาริตีได้กลายเป็นขบวนการทางสังคมที่ต่อต้านระบบราชการที่สำคัญ ซึ่งติดตามการเปลี่ยนแปลงทางสังคม ด้วยการปกครองแบบคอมมิวนิสต์ที่ดูผ่อนคลายในประเทศเพื่อนบ้าน สหพรรคแรงงานโปแลนด์ได้สูญเสียการสนับสนุนอย่างมากและถูกบังคับให้เจรจากับฝ่ายค้านและปฏิบัติตามข้อตกลงโต๊ะกลมโปแลนด์ซึ่งได้อนุญาตให้มีการเลือกตั้งตามระบอบประชาธิปไตยแบบเสรี การเลือกตั้ง เมื่อวันที่ 4 มิถุนายน ค.ศ. 1989 ซึ่งปรากฏว่าโซลิดาริตี้ได้รับชนะการเลือกตั้ง ส่งผลให้การปกครองของคอมมิวนิสต์ในโปแลนด์ที่มีระยะเวลายาวนาน 40 ปีต้องสิ้นสุดลง สหพรรคแรงงานโปแลนด์ถูกยุบลงในเดือนมกราคม ค.ศ. 1990
สถานีกองทัพอากาศแหลมคะแนเวอรัล

สถานีกองทัพอากาศแหลมคะแนเวอรัล ((CCAFS)) (รู้จักกันในชื่อ สถานีกองทัพอากาศแหลมเคนเนดี ตั้งแต่ปี พ.ศ. 2506 ถึง พ.ศ. 2516) เป็นการติดตั้งหน่วยอวกาศที่ 45 ของกองทัพอวกาศสหรัฐ ซึ่งตั้งอยู่บนแหลมคะแนเวอรัล ในเทศมณฑลเบรวาร์ด รัฐฟลอริดา
สถานีนี้มีสำนักงานใหญ่อยู่ใกล้ฐานทัพอากาศแพทริก สถานีนี้เป็นหัวปล่อยหลักของแนวรบด้านตะวันออกของสหรัฐ โดยมีฐานยิงจรวด 3 แห่งที่ใช้งานอยู่ในขณะนี้ (Space Launch Complexes 37B, 40, และ 41) สถานีนี้อยู่ทางตะวันออกเฉียงใต้ของศูนย์อวกาศเคนเนดีของนาซ่าบนเกาะเมอร์ริตต์ทั้งสองแห่งเชื่อมโยงกันด้วยสะพานและทางเดิน สถานีกองทัพอากาศแหลมคะแนเวอรัลมีรันเวย์ 10,000 ฟุต (3,000 ม.) ใกล้กับศูนย์ปล่อยอากาศยานสำหรับเครื่องบินขนส่งทางทหารที่ขนส่งน้ำหนักบรรทุกที่หนักและเกินขนาดไปยังแหลม
ฮอกกี้น้ำแข็งชิงแชมป์โลก

ฮอกกี้น้ำแข็งชิงแชมป์โลก  เป็นการแข่งขันฮอกกี้น้ำแข็งระหว่างประเทศ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เดอะนิวเดย์

เดอะนิวเดย์ (The New Day) เป็นกลุ่มนักมวยปล้ำสังกัดWWE ประกอบด้วย เซเวียร์ วูดส์, บิ๊กอี และโคฟี คิงส์ตัน เป็นแชมป์รอว์แท็กทีม WWEที่ครองนานที่สุดในประวัติศาสตร์ WWE 483 วัน และแชมป์สแมคดาวน์แท็กทีม WWEหลายสมัย ในปี 2015 ทั้งสามคนได้รับการขนานนามเป็น "นักมวยปล้ำแห่งปี WWE" (WWE Wrestler of the Year) โดย "Rolling Stone" ในขณะที่ยังได้รับการยอมรับว่าเป็น "Best Gimmick" สุดยอดกิมมิคแห่งปีโดย "Wrestling Observer Newsletter"
เอ็น.ดับเบิลยู.เอ

เอ็น.ดับเบิลยู.เอ (ย่อมาจาก Niggaz Wit Attitudes) เป็นวงดนตรีฮิปฮอปสัญชาติอเมริกัน เมืองจาคอมป์ตัน , รัฐแคลิฟอร์เนีย เป็นหนึ่งในวงดนตรีที่ริเริ่มแนวเพลงอย่าง แก๊งสตา แร็ป และ เวสต์โคสต์ฮิปฮอป จนทำแนวเพลงดังกล่าวประสบความสำเร็จ ตลอดจนแนวเพลงแยกย่อยอื่นๆ และเป็นที่ยอมรับอย่างกว้างขว้างเป็นหนึ่งในกลุ่มวงดนตรีที่อิทธิพลต่อดนตรีฮิปฮอป เป็นกลุ่มแร็พที่เป็นตัวแทนในการ บอกกล่าวของความขัดแย้งภายในสังคมผ่านทางเนื้อเพลง แต่ก็ยังมีผู้ฟังเพลงหลายคนมองว่าไม่ให้เกียรติแก่ผู้หญิง เช่นเดียวกับการมีชื่อเสียงบนยาเสพติดและอาชญกรรม ต่อมาทางวงก็ได้ถูกสั่งแบนจากหลายสถานีวิทยุหลักในอเมริกา แต่ทางวงก็มียอดขายถึง 10 ล้านแผ่นในสหรัฐอเมริกา , โดยทางวงเป็นที่รู้จักจากการแต่งเพลงเสียดสีเจ้าหน้าที่รัฐบาล ซึ่งทำให้เกิดความขัดแย้งอยู่ยาวนานหลายปี
ไลน์อัพสมาชิกเดิมของวงประกอบด้วย อาระเบีย พริ้นซ์ ดร. เดร อีซี-อี และ ไอซ์คิวบ์. ดีเจ เยลลา , เดอะ ดี.โอ.ซี. และ เอ็มซี เรน เป็นสมาชิกในภายหลัง จากการที่ อาระเบีย พริ้นซ์ตัดสินใจออกจากวง เพียงไม่นานก่อนที่จะประกาศปล่อยอัลบั้ม "Stragith Outta Compton" และได้หาสมาชิกแทนที่ในเดือนธันวาคม 1989 ประกอบด้วยอีซี-อี , ดร เดร , ไอซ์ คิวป์ และ เอ็มซี เรน จนพวกเขาได้รางวัลศิลปินที่มียอดขายระดับแพลตินั่มในปลายทศวรรษ 1990 อัลบั้มเปิดตัวของพวกเขา "'Straight Outta Compton" ถือเป็นการก้าวเริ่มต้นสู่แนวเพลงแก็งสตา แร็ปแบบใหม่ในการผลิตและการเสียดสีสังคมบนเนื้อเพลงของพวกเขา และนำมาซึ่งการเปลี่ยนแปลงที่ทำให้เกิดแนวเพลงอันหลากหลายประเภท นิตรสาร โรลลิงสโตน ได้จัดอันดับเอ็น.ดับเบิลยู.เอ. อยู่ในลำดับที่ 83 จาก "100 อันดับศิลปินที่ยอดเยี่ยมที่สุดตลอดกาล" ในเดือนตุลาคม 2012 , เอ็น.ดับเบิลยู.เอ. ถูกเสนอชื่อเข้าชิงในร็อกแอนด์โรลฮอลล์ออฟเฟมเป็นครั้งแรก ในเดือนตุลาคม 2013 ทางวงได้ถูกเสนอชิงชื่อเป็นครั้งที่สอง
ประวัติ.
ก่อตั้งและซิงเกิลแรก "Panic Zone" (1986-88).
เอ็นดับเบิลยูเอเป็นการรวมตัวจากเมืองคอมป์ตัน อีซี อี ยังเป็นผู้ร่วมก่อตั้งค่ายเพลง Ruthless Records กับเจอร์รี่ เฮลเลอร์ อีซี อี่แนะนำให้รู้จักกับ สตีฟ ยาโน ถึงแม้ว่าในตอนแรกจะปฏิเสธ , ยาโนรู้สึกประทับใจถึงการอยู่ของอีซี อี และนำไปสู่พบกันระหว่างอีซีเอและของ ดร. เดร ในตอนแรกเอ็นดับเบิลยูเอมีเพียงอีซี เอและเดรเท่านั้น และโปรดิวเซอร์ อะราเบรียน ไพรซ์ , ไอซ์ คิวบ์ ภายหลังไอซ์คิวบ์เป็นสมาชิกของวง C.I.A. ภายหลัง เดร ชวน ดีเจ แยลลานมารวมวง เดรและเยลลา เคยเป็นสมาชิก World Class Wreckin' Cru ด้วยกันในฐานะดีเจและโปรดิวเซอร์ Ruthless ปล่อยซิงเกิลเพลง "Panic Zone" ในปี 1987 ภายใต้สังกัด Macola Records
เจมี วาร์ดี

เจมี ริชาร์ด วาร์ดี (สกุลเดิม: กิลล์ (Gill) ; เกิด 11 มกราคม ค.ศ. 1987) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหน้าตัวเป้าให้กับเลสเตอร์ซิตี นอกจากนี้สามารถเล่นในตำแหน่งปีกได้อีกด้วย โดยเลสเตอร์ซิตีซื้อตัววาร์ดีมาจากฟลีตวุดทาวน์ ซึ่งเป็นสโมสรสมัครเล่นในระดับนอกลีกของอังกฤษ 
ประวัติ.
วาร์ดีเกิดที่เมืองเชฟฟีลด์ ในครอบครัวที่ไม่ได้มีฐานะทางเศรษฐกิจดีนัก พ่อเป็นพนักงานคุมรถเครนตามสถานที่ก่อสร้าง แม่เป็นพนักงานลูกจ้างในสำนักงานทนายความ ทั้งคู่ไม่มีเงินส่งเสียให้เรียนจนจบปริญญาตรีด้วยซ้ำ วาร์ดีจึงต้องดิ้นรนตั้งแต่เล็กด้วยการเป็นพนักงานในโรงงานทำขาเทียม ซึ่งต้องเผชิญกับสารเคมีอันตรายตั้งแต่ยังเด็ก ก่อนที่เมื่อเติบโตเข้าช่วงวัยรุ่นจะหันไปเล่นฟุตบอลกับเชฟฟีลด์เวนส์เดย์ในชุดเยาวชน และได้ขยับขึ้นเรื่อย ๆ จนที่สุดในปี ค.ศ. 2007 ได้รับค่าตัว 30 ปอนด์ (ประมาณ 1,618 บาท) ต่อสัปดาห์ ซึ่งไม่พอเลี้ยงตัวเอง จึงต้องกลับไปรับทำงานในโรงงานผลิตขาเทียมอีกครั้งควบคู่ไปด้วย ก่อนที่จะได้เล่นให้กับฟลีตวูดทาวน์ และย้ายมาอยู่กับเลสเตอร์ซิตีในที่สุด ด้วยค่าตัวถึง 1 ล้านปอนด์ (ประมาณ 53 ล้านบาท) ซึ่งถือเป็นสถิติการซื้อตัวผู้เล่นจากนอกลีก (ลีกนอกระบบ) ที่ค่าตัวแพงที่สุดเท่าที่เคยมีมาในประวัติศาสตร์
ในฤดูกาล 2015–16 ถือเป็นฤดูกาลที่วาร์ดีแจ้งเกิดอย่างแท้จริง เมื่อนำเป็นดาวซัลโว และในนัดที่ 13 ที่เลสเตอร์ซิตี เป็นฝ่ายบุกไปเยือน นิวคาสเซิลยูไนเต็ด ที่สนามเซนต์เจมส์พาร์ก ที่เลสเตอร์ซิตีเป็นฝ่ายเอาชนะไปได้ 0-3 วาร์ดียิงประตูได้ในนาทีที่ 45 ของครึ่งเวลาแรก ทำให้ทำสถิติยิงประตูติดต่อกันในลีกเป็นนัดที่ 10 เทียบเท่า รุด ฟาน นิสเตลรอย อดีตกองหน้าตัวเป้าของแมนเชสเตอร์ยูไนเต็ด ที่เคยทำไว้ในปี ค.ศ. 2003 (แต่ของฟาน นิสเตลรอย เป็นการยิงติดต่อกัน 2 ฤดูกาล ขณะที่ของวาร์ดีเป็นการทำสถิติเพียงฤดูกาลเดียว) และผลการแข่งขันนัดนี้ทำให้เลสเตอร์ซิตีขึ้นเป็นทีมนำในตารางคะแนนอีกด้วย
และยิงได้ต่อเนื่องเป็นนัดที่ 11 ในนัดต่อมาที่เลสเตอร์ซิตีพบกับ แมนเชสเตอร์ยูไนเต็ด ที่สนามคิงเพาเวอร์สเตเดียม ที่เสมอกันไป 1-1 โดยวาร์ดียิงได้ในนาทีที่ 23 นับเป็นสถิติใหม่ของพรีเมียร์ลีก และมาหยุดการทำประตูในนัดที่ 15 ที่เลสเตอร์ซิตี เป็นฝ่ายบุกไปเยือน สวอนซีซิตี ที่สนามลิเบอตีสเตเดียม ถึงแม้ว่าผลการแข่งขันเลสเตอร์ซิตีจะเป็นฝ่ายชนะไปถึง 0-3 ประตู ก็ตาม และทำให้ทีมขึ้นสู่อันดับ 1 ในตารางคะแนน ซึ่งแม้ผู้ทำประตูได้ในนัดนี้ไม่ใช่วาร์ดี แต่เป็นริยาด มาห์เรซ ซึ่งทำแฮตทริกได้ แต่วาร์ดีก็ส่วนในประตูที่ 3 เมื่อเป็นผู้จ่ายลูกให้
และในฤดูกาล 2019-20 ถือเป็นฤดูกาลที่เจ้าตัวกำลังเข้าฟอร์มเหมือนในฤดูกาล 2015-16อีกครั้ง ณ ตอนนี้ ยิงไปแล้ว 17ประตู จาก18นัด ในเกมลีค
 "ณ วันที่ 15 พฤษภาคม ค.ศ. 2022"
"As of match played 15 November 2016. England score listed first, score column indicates score after each Vardy goal."
แพลงก์ตอนพืช

แพลงก์ตอนพืช หรือ ไฟโทแพลงก์ตอน  มีรากศัพท์จากภาษากรีกว่า φυτόν ("ฟิตอน") หมายถึง "พืช" และ πλαγκτός ("พลังค์ตอส") หมายถึง "ผู้เดินทาง" หรือ "ผู้เร่ร่อน" คือแพลงก์ตอนที่สามารถสังเคราะห์แสงและสร้างอาหารเองได้ สิ่งมีชีวิตกลุ่มหลักของแพลงก์ตอนพืชประกอบด้วย ไดอะตอม สาหร่ายสีเขียว สาหร่ายสีทอง ไดโนแฟลกเจลเลต และไซยาโนแบคทีเรีย (สาหร่ายสีเขียวแกมน้ำเงิน) ถือเป็นสิ่งมีชีวิตที่มีความสำคัญอย่างมากต่อระบบนิเวศ เนื่องจากเป็นผู้ผลิตปฐมภูมิของห่วงโซ่และสายใยอาหาร พบได้ทั้งในระบบนิเวศน้ำจืด ระบบนิเวศน้ำเค็ม ตลอดจนในระบบนิเวศน้ำกร่อย แพลงก์ตอนพืชส่วนใหญ่จะเป็นสิ่งมีชีวิตจำพวกสาหร่าย ทั้งที่เป็นโพรแคริโอตและยูแคริโอต โดยในแหล่งน้ำจืดจะพบสาหร่ายสีเขียว โดยเฉพาะในอันดับเดสมิด เป็นกลุ่มหลัก ส่วนในแหล่งน้ำเค็มอย่างทะเลและทะเลสาบ พบว่าแพลงก์ตอนพืชกลุ่มหลักคือกลุ่มไดอะตอมและไดโนแฟลกเจลเลต
ในทางชีววิทยา แพลงก์ตอนพืชบางสปีชี่ส์จัดอยู่ในอาณาจักรพืช เช่น สาหร่ายสีเขียว บางชนิดอยู่ในอาณาจักรโพรทิสตา เช่น ไดอะตอม สาหร่ายสีทอง บางชนิดอยู่ในกลุ่มเฮเทอโรคอนท์ ซึ่งไม่ได้จัดอันดับไว้ (จำพวกไดโนแฟลกเจลเลต) และบางชนิดถูกจัดอยู่ในอาณาจักรยูแบคทีเรีย เช่น ไซยาโนแบคทีเรีย
แพลงก์ตอนพืชยังเป็นอาหารของแพลงก์ตอนสัตว์และสัตว์หลายชนิดที่อาศัยอยู่ตามพื้นน้ำหรือท้องทะเล สัตว์บางชนิดมีอวัยวะคล้ายตาข่ายเพื่อดักจับแพลงก์ตอนพืชโดยเฉพาะ เช่น กุ้งเคย ห่วงโซ่อาหารหนึ่งที่เป็นที่รู้จักกันมากที่สุดคือ "แพลงก์ตอนพืช" → กุ้งเคย → วาฬ
มนุษย์นำแพลงก์ตอนพืชมาใช้ประโยชน์ในหลายทาง แพลงก์ตอนบางชนิดมีคุณค่าทางอาหารสูง จึงถูกนำไปใช้เป็นอาหารเสริมหรือเป็นส่วนประกอบของอาหารเสริม บางชนิดถูกนำไปใช้เป็นอาหารให้แก่สัตว์น้ำวัยอ่อนที่ต้องการเพาะพันธุ์ แพลงก์ตอนพืชที่มีปริมาณมากและเพิ่มขึ้นอย่างรวดเร็วในแหล่งน้ำใด ๆ อาจเป็นสาเหตุให้เกิดปรากฏการณ์ขี้ปลาวาฬ ทำให้น้ำเปลี่ยนสีเป็นสีเขียว แดง น้ำตาล หรือเหลือง ขึ้นอยู่กับชนิดของแพลงก์ตอนพืช เช่น ไดโนแฟลกเจลเลตอย่าง "Noctiluca scintillans" ทำให้น้ำเป็นสีเขียว "Ceratium furca" ทำให้น้ำเป็นสีน้ำตาล เป็นต้น แพลงก์ตอนพืชปริมาณมากอาจเป็นอันตรายต่อสิ่งมีชีวิตที่อาศัยอยู่ในบริเวณนั้น เนื่องจากทำให้น้ำขาดออกซิเจนหรือลดลงอย่างมาก หรือทำให้เกิดภาวะสะสมของสารพิษที่มาจากตัวแพลงก์ตอน
แพลงก์ตอนพืชมีส่วนสำคัญอย่างยิ่งในการผลิตออกซิเจน นักชีววิทยาคาดการณ์ว่าปริมาณออกซิเจนถึงร้อยละ 50–80 ในชั้นบรรยากาศโลกผลิตขึ้นจากแพลงก์ตอนพืช ปัจจุบันแพลงก์ตอนพืชมีจำนวนลดลงอย่างมาก ซึ่งปัจจัยสำคัญคือน้ำทะเลมีอุณหภูมิสูงขึ้น ตั้งแต่ พ.ศ. 2493 เป็นต้นมา จำนวนแพลงก์ตอนพืชในทะเลลดลงกว่าร้อยละ 40
ปุณมี ปุณศรี

นาวาอากาศตรี ปุณมี ปุณศรี อดีตรัฐมนตรีว่าการกระทรวงพาณิชย์ และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์
ประวัติ.
ปุณมี ปุณศรี เกิดเมื่อวันที่ 3 พฤษภาคม พ.ศ. 2471 ที่ตำบลตลาดเหนือ อำเภอเมือง จังหวัดจันทบุรี เป็นบุตรของหลวงราชไมตรี (ปูม ปุณศรี) กับนางฟอม ราชไมตรี มีพี่น้อง 7 คน สมรสกับนางสดศรี ปุณศรี (สกุลเดิม วัลยะเสวี) มีบุตร 1 คน คือ นายแพทย์ปสารพงษ์ ปุณศรี
ปุณมี ปุณศรี จบการศึกษาชั้นประถมจาก โรงเรียนเบญจมราชูทิศ จังหวัดจันทบุรี ชั้นมัธยมจากโรงเรียนวชิราวุธวิทยาลัย และโรงเรียนเตรียมอุดมศึกษา จากนั้นเข้าศึกษาต่อสาขาวิศวกรรมเครื่องกล ที่คณะวิศวกรรมศาสตร์ จุฬาลงกรณ์มหาวิทยาลัย และจบการศึกษาระดับปริญญาโท สาขาเครื่องกล-ปรมาณู จากสถาบันเทคโนโลยีจอร์เจีย สหรัฐอเมริกา
การทำงาน.
น.ต.ปุณมี ปุณศรี เคยรับราชการเป็นทหารอากาศ มียศเป็น "นาวาอากาศตรี" ต่อมาได้รับแต่งตั้งเป็นผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2519 ถึงปี พ.ศ. 2521 และในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีว่าการกระทรวงพาณิชย์ ต่อมาได้พ้นจากตำแหน่งเมื่อวันที่ 4 มีนาคม พ.ศ. 2524 หลังจากนั้นนายชวน หลีกภัย จึงเข้ามารับตำแหน่งดังกล่าวแทน กระทั่งในเดือนธันวาคมของปีเดียวกัน นายชวน หลีกภัย ย้ายไปรับตำแหน่งรัฐมนตรีว่าการกระทรวงเกษตรและสหกรณ์ และ น.ต.ปุณมี จึงได้รับแต่งตั้งให้กลับมาดำรงตำแหน่งรัฐมนตรีว่าการกระทรวงพาณิชย์ อีกครั้ง
ครูซ่าส์ท้าศิษย์แสบ

เรื่องราว.
หลังจากฮ่องเต้ทรงดำริว่าชายหญิงควรมีความเท่าเทียมกัน พระองค์จึงเปิดโอกาสให้ผู้หญิงเข้าเรียนในโรงเรียนได้เป็นครั้งแรกโดยใช้ "หงเหวิน" ในเมืองฉางอันเป็นโรงเรียนนำร่อง ซึ่งนับเป็นการขัดต่อธรรมเนียมปฏิบัติที่มีมาแต่โบราณจึงเกิดการต่อต้านในทางลับจากกลุ่มอนุรักษ์นิยม เพื่อให้แนวคิดดังกล่าวเป็นไปตามพระราชประสงค์ และป้องกันกลุ่มขั้วอำนาจเก่าที่มีหัวอนุรักษ์เข้ามาป่วนและขัดขวาง สายลับ "หลิวอ้าวเทียน" จึงได้รับมอบหมายให้แฝงตัวมาเป็นครูสอนวิชาการต่อสู้และศิลปะการป้องกันตัวที่โรงเรียนหงเหวิน
เพียงวันแรกที่มาถึงเมืองฉางอัน หลิวอ้าวเทียนก็ดันขึ้นประลองผิดเวที ทำให้งานประลองหาคู่ของ "ลู่หยุนเฟย" ต้องล้มลงอย่างไม่เป็นท่า ลู่หยุนเฟยทั้งรู้สึกอับอายและเจ็บแค้นจึงตามมาเอาคืนหลิวอ้าวเทียนถึงโรงเรียนหงเหวินและได้กลายเป็นครูไปอีกคน หลังจากนั้น ตำนานรัก (สไตล์ลิ้นกับฟัน) ของทั้งคู่ก็เริ่มต้นขึ้นท่ามกลางปัญหาและเรื่องราวชวนปวดหัวของเหล่าบรรดาลูกศิษย์ตัวแสบ แถมยังมีครูหนุ่มอีกคนเข้ามาแทรกกลางจนกลายเป็นรักสามเส้า นอกจากปัญหาเรื่องงานและเรื่องส่วนตัวแล้ว หลิวอ้าวเทียนยังต้องรับมือกับคนของกลุ่มอนุรักษ์นิยมที่จ้องเอาชีวิตเขาและทำลายโรงเรียนหงเหวินอีกด้วย
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่องเวิร์คพอยท์
 ซีรีส์กำลังภายใน วันจันทร์- ศุกร์ เวลา 18:15 - 19:15 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">ครูซ่าส์ท้าศิษย์แสบ</td>
<th style="width: 33%;">ถัดไป</th>
</tr><tr style="text-align: center;">
<td> เล็กเซียวหงส์ ดรรชนีเทพสะท้านฟ้า
</td>
<td> มหัศจรรย์กระบี่เจ้าพิภพ
</td></tr>
</table>
การูดาอินโดนีเซีย

การูดาอินโดนีเซีย  เป็นสายการบินประจำชาติของประเทศอินโดนีเซีย ตั้งชื่อตามคำในภาษาอังกฤษที่แปลว่า "ครุฑ" ซึ่งเป็นตราแผ่นดินของอินโดนีเซีย สายการบินมีสำนักงานใหญ่ตั้งอยู่ภายในท่าอากาศยานนานาชาติซูการ์โน-ฮัตตาในจังหวัดบันเติน ใกล้กับกรุงจาการ์ตา ทั้งนี้ ในปี ค.ศ. 2014 สายการบินได้รับการจัดอันดับเป็นสายการบิน 5 ดาวจากสกายแทรกซ์
ก่อตั้งเมื่อปี ค.ศ. 1949 ในชื่อ KLM Interinsulair Bedrijf ปัจจุบันเป็นหนึ่งในสายการบินชั้นนำของโลก และเป็นสมาชิกลำดับที่ 20 ของสกายทีม กลุ่มพันธมิตรสายการบินอันดับสองของโลก ให้บริการเที่ยวบินไปยังเอเชียตะวันออกเฉียงใต้ เอเชียตะวันออก ออสเตรเลีย และยุโรปจากฐานการบินที่ท่าอากาศยานนานาชาติซูการ์โน-ฮัตตา
ในคริสต์ทศวรรษ 1980 ถึงกลางคริสต์ทศวรรษ 1990 เป็นยุคที่สายการบินการูดามีความรุ่งเรืองมากที่สุด โดยมีเที่ยวบินไปทุกภูมิภาคของโลก รวมถึงลอสแอนเจลิสในสหรัฐอเมริกา แต่เนื่องจากประสบปัญหาทางการเงิน ตลอดจนเหตุที่ลูกเรือฆาตกรรมนักสิทธิมนุษยชนบนเครื่องบิน ได้นำไปสู่การตัดลบงบประมาณของสายการบินในที่สุด
รายชื่ออักษรย่อของโรงเรียนในประเทศไทย/ท

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ท
ท.
โรงเรียนเทศบาลวัดศรีสมบูรณ์(โรงเรียนเทศบาลปากพนัง๖) จังหวัดนครศรีธรรมราช
รายชื่ออักษรย่อของโรงเรียนในประเทศไทย/ป

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ป
-โรงเรียนประชาสามัคคีวิทยา จังหวัดเชียงใหม่
- โรงเรียนปรียาโชติ จังหวัดนครสวรรค์
รายชื่ออักษรย่อของโรงเรียนในประเทศไทย/ร-ฤ

รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ร และ ฤ
ร.
โรงเรียนรัตนศึกษา จังหวัดนครศรีธรรมราช
ฤ.
[[หมวดหมู่:รายชื่อโรงเรียนในประเทศไทย]]
[[หมวดหมู่:รายชื่ออักษรย่อ]]
ไรทิงส์ออนเดอะวอลล์ (เพลงแซม สมิธ)

"ไรทิงส์ออนเดอะวอลล์"  เป็นเพลงของแซม สมิธ นักร้องชาวอังกฤษ แต่งโดยแซม สมิธและจิมมี เนเพส สำหรับประกอบภาพยนตร์ "องค์กรลับดับพยัคฆ์ร้าย" (Spectre) วางจำหน่ายในวันที่ 25 กันยายน 2015
เบื้องหลัง.
แซม สมิธและจิมมี เนเพส เขียนเพลงนี้โดยใช้เวลาครึ่งชั่วโมงก่อนจะอัดเป็นเดโม ในวันที่ 8 กันยายน 2015 แซม สมิธได้ประกาศว่าเขาจะเป็นผู้ขับร้องเพลงประกอบภาพยนตร์ "องค์กรลับดับพยัคฆ์ร้าย" และกล่าวว่า การขับร้องบทเพลงนี้เป็น "หนึ่งในโอกาสที่ดีที่สุด" ที่เขาได้รับ
การตอบรับ.
"ไรทิงส์ออนเดอะวอลล์" ได้รับการตอบรับแบบผสม โดยเฉพาะเมื่อมีการนำไปเปรียบเทียบกับเพลงประกอบภาพยนตร์เจมส์ บอนด์ภาคก่อนหน้า อย่างไรก็ตาม ซิงเกิลนี้เป็นเพลงประกอบภาพยนตร์เจมส์ บอนด์เพลงแรกที่ขึ้นสู่อันดับที่ 1 ของชาร์ตซิงเกิลแห่งสหราชอาณาจักร และได้รับรางวัลลูกโลกทองคำ สาขาเพลงนำภาพยนตร์ยอดเยี่ยม รางวัลสมาคมนักวิจารณ์ภาพยนตร์เซนต์หลุยส์เกตเวย์ (St. Louis Gateway Film Critics Association Awards 2015) สาขาเพลงยอดเยี่ยม และรางวัลออสการ์ สาขาเพลงนำภาพยนตร์ยอดเยี่ยม
ชาร์ตและการรับรอง.
<templatestyles src="Col-begin/styles.css"/>
หยาง เจี้ยน (นักกระโดดน้ำ)

หยาง เจี้ยน (10 มิถุนายน ค.ศ. 1994 —) เป็นนักกีฬากระโดดน้ำชาวจีน
ประวัติ.
เมื่อเดือนกันยายน ค.ศ. 2014 หยาง เจี้ยนได้เข้าร่วมแข่งขันกีฬาเอเชียนเกมส์ 2014ในเมืองอินช็อน, ประเทศเกาหลีใต้ เขาได้รับรางวัลเหรียญเงินในประเภทแฟลตฟอร์ม 10 เมตร ด้วยคะแนน 526.95
ทะเลสาบฮิลเลียร์

ทะเลสาบฮิลเลียร์  เป็นทะเลสาบน้ำเค็ม ตั้งอยู่บนเกาะมิดเดิล (Middle Island) ซึ่งเป็นเกาะขนาดใหญ่ที่สุดในบรรดาเกาะและเกาะเล็ก ๆ ที่รวมกันเป็นหมู่เกาะรีเชิร์ช (Recherche Archipelago) ในแถบโกลด์ฟิลส์-เอสเปอแรนซ์ (Goldfields-Esperance) นอกชายฝั่งทางตอนใต้ของออสเตรเลียตะวันตก มีลักษณะเด่นคือมีสีชมพู มีชายฝั่งยาวและแคบคั่นมหาสมุทรใต้กับทะเลสาบ
รายละเอียด.
ทะเลสาบฮิลเลียร์มีความยาวประมาณ และกว้างประมาณ ทะเลสาบล้อมรอบไปด้วยหาดทรายและป่าเปเปอร์บาร์ก (paperbark) และยูคาลิปตัส (eucalyptus) อย่างแน่นหนา มีแนวเนินทรายปกคลุมด้วยพืชพรรณที่แยกชายแดนตอนเหนือออกจากชายฝั่งตอนเหนือของเกาะมิดเดิล ลักษณะที่เด่นที่สุดของทะเลสาบแห่งนี้คือมีสีชมพู เป็นสีที่คงอยู่ถาวร และไม่เปลี่ยนแปลงเมื่อนำน้ำทะเลสาบใส่ในภาชนะ ที่มาของสีชมพูนี้กล่าวกันว่ามาจากสิ่งมีชีวิต "Dunaliella salina" การเดินทางให้เห็นทิวทัศน์ของทะเลสาบที่ดีที่สุดคือทางอากาศ
ชนิดของสิ่งมีชีวิต.
สิ่งมีชีวิตชนิดเดียวที่อาศัยอยู่ในทะเลสาบฮิลเลียร์คือ "Dunaliella salina" เป็นจุลินทรีย์ที่เป็นสาเหตุให้ปริมาณเกลือในทะเลสาบสร้างสีย้อมสีแดง จนทำให้เกิดสีดังกล่าว อีกสมมติฐานหนึ่งกล่าวว่า สีชมพูมาจากแบคทีเรียเฮโลฟิลิกสีแดงในสะเก็ดเกลือ แม้ว่าจะมีสีที่ผิดปกติ แต่ทะเลสาบไม่มีผลกระทบที่เป็นอันตรายต่อมนุษย์ หากมองจากด้านบน ทะเลสาบมีสีชมพูเหมือนหมากฝรั่ง แต่จากแนวชายฝั่งจะมีสีชมพูที่ชัดเจนกว่า ชายฝั่งยังปกคลุมด้วยสะเก็ดเกลือด้วย
ความปลอดภัยและการเข้าถึง.
แม้ว่าจะมีระดับของเกลือสูง (เมื่อเทียบกับระดับของเกลือในทะเลเดดซี) ทะเลสาบเป็นที่ที่ปลอดภัยสำหรับการว่ายน้ำ แต่การเดินทางเข้าถึงทะเลสาบฮิลเลียร์นั้นมีน้อย การเดินทางด้วยเฮลิคอปเตอร์เป็นวิธีที่พบบ่อยที่สุด การเดินเรือก็เป็นอีกทางเลือกหนึ่งสำหรับผู้โดยสารที่ต้องการเยี่ยมชมทะเลสาบห่างไกล และป่ารอบ ๆ แห่งนี้
สถานะพื้นที่คุ้มครอง.
เมื่อ ค.ศ. 2012 ทะเลสาบฮิลเลียร์ตั้งอยู่ภายในบริเวณของเขตสงวนธรรมชาติหมู่เกาะรีเชิร์ช ตั้งแต่ปี 2002 ทะเลสาบแห่งนี้ยังได้รับการพิจารณาให้เป็นพื้นที่ชุ่มน้ำของอนุภูมิภาคที่สำคัญ
เวลาในประเทศมัลดีฟส์

เวลาในประเทศมัลดีฟส์ ใช้เขตเวลามาตราฐานมัลดีฟส์ (MVT)  อย่างไรก็ตาม รีสอร์ทบนเกาะบางแห่งมีเขตเวลาของตนเอง ซึ่งเรียกว่าเวลาเกาะมัลดีฟส์ ซึ่งเร็วกว่าเวลาทางการของมัลดีฟส์ถึง 2 ชั่วโมง ปัจจุบันมัลดีฟส์ไม่ใช้เวลาออมแสง เนื่องจากเวลาในมัลดีฟส์ไม่แตกต่างกันและตั้งอยู่ในเส้นศูนย์สูตร
กระโดดน้ำเวิลด์คัพ

กระโดดน้ำเวิลด์คัพ  เป็นการแข่งขันกีฬากระโดดน้ำระหว่างประเทศ อยู่ภายใต้การดูแลของกีฬาทางน้ำโลก จัดขึ้นครั้งแรกที่เดอะวูดแลนด์, รัฐเท็กซัส ในปี ค.ศ. 1979 และจัดขึ้นทุกสองปี ตั้งแต่ปี ค.ศ. 2000 การแข่งขันจัดขึ้นในเมืองเจ้าภาพโอลิมปิกฤดูร้อนของแต่ละปีโอลิมปิก
เจี่ย ถง

เจี่ย ถง (Chinese: 贾童) เป็นนักกระโดดน้ำชาวจีน เกิดเมื่อวันที่ 21 สิงหาคม ค.ศ. 1989 ที่มณฑลเสฉวน ประเทศจีน
ความสำเร็จ.
เธอประสบความสำเร็จโดย ได้เหรียญทอง กับ เฉิน โหลหลิน ในการแข่งขันเอเชียนเกมส์ 2006
อนันตพร กาญจนรัตน์

พลเอก อนันตพร กาญจนรัตน์ สมาชิกวุฒิสภาไทย ชุดที่ 12 อดีตรองประธานกรรมการคนที่หนึ่ง ใน คณะกรรมการผู้สูงอายุแห่งชาติ อดีตราชองครักษ์พิเศษ รัฐมนตรีว่าการกระทรวงการพัฒนาสังคมและความมั่นคงของมนุษย์ กรรมการในคณะกรรมการนโยบายการพัฒนาเด็กประถมวัย และอดีตรัฐมนตรีว่าการกระทรวงพลังงาน กรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้ ในรัฐบาลพลเอก ประยุทธ์ จันทร์โอชา
ประวัติ.
พล.อ. อนันตพร เกิดเมื่อวันที่ 15 สิงหาคม พ.ศ. 2498 สำเร็จการศึกษาจากโรงเรียนเบญจมราชูทิศ นครศรีธรรมราช รุ่นที่ 73 (รุ่นเดียวกับ วิทยา แก้วภราดัย) โรงเรียนเตรียมทหาร รุ่นที่ 15 โรงเรียนนายร้อยพระจุลจอมเกล้า รุ่นที่ 26 (รุ่นเดียวกับ พล.อ. ปรีชา จันทร์โอชา พล.ต.อ. สมยศ พุ่มพันธุ์ม่วง และพล.ต.อ. พงศพัศ พงษ์เจริญ) รัฐศาสตรมหาบัณฑิต สาขาการบริหารรัฐกิจและกิจการสาธารณะ มหาวิทยาลัยธรรมศาสตร์ รุ่นที่ 13 หลักสูตรวิทยาลัยป้องกันราชอาณาจักร รุ่นที่ 51 (รุ่นเดียวกับ พล.อ.อุดมเดช และพล.ร.อ. ไกรสร จันทร์สุวานิชย์) หลักสูตรโครงการพัฒนาและเตรียมผู้บริหารรัฐกิจ รุ่นที่ 10 มหาวิทยาลัยมหิดล และหลักสูตรสถาบันวิทยาการตลาดทุน รุ่นที่ 19 ด้านชีวิตครอบครัวสมรสกับนางธิดารัตน์ กาญจนรัตน์ มีบุตร 2 คน
พล.อ. อนันตพร เริ่มชีวิตราชการในเหล่าทหารปืนใหญ่ ที่กองพันทหารปืนใหญ่ที่ 103 จังหวัดนครราชสีมา ก่อนจะย้ายเข้าสู่สำนักงานปลัดบัญชีกองทัพบก และดำรงตำแหน่งปลัดบัญชีทหารบกในปี 2556 ต่อมาหลังรัฐประหารในประเทศไทย พ.ศ. 2557 ได้รับการโปรดเกล้าฯ ให้ดำรงตำแหน่งสมาชิกสภานิติบัญญัติแห่งชาติ นอกจากนี้ พลเอกประยุทธ์ในฐานะหัวหน้าคณะรักษาความสงบแห่งชาติ ได้แต่งตั้งพลเอกอนันตพรให้เป็นที่ปรึกษานายกรัฐมนตรี ประธานคณะกรรมการตรวจสอบใช้จ่ายงบประมาณภาครัฐ กรรมการและเลขานุการคณะกรรมการต่อต้านการทุจริตแห่งชาติ ต่อมาไดัรับการแต่งตั้งเป็นรัฐมนตรีว่าการกระทรวงพลังงาน ในรัฐบาลของพลเอกประยุทธ์ จันทร์โอชา เมื่อวันที่ 19 สิงหาคม พ.ศ. 2558 และในวันที่ 23 พฤศจิกายน พ.ศ. 2560 ได้รับการแต่งตั้งให้เป็นรัฐมนตรีว่าการกระทรวงการพัฒนาสังคมและความมั่นคงของมนุษย์
พล.อ. อนันตพร ยังเคยดำรงตำแหน่งกรรมการและประธานกรรมการตรวจสอบบริษัท การบินไทย จำกัด (มหาชน) ในช่วงเดือนสิงหาคม-ตุลาคม 2557 รวมถึงยังเคยเป็นผู้จัดการทั่วไป สโมสรฟุตบอลอาร์มี่ ยูไนเต็ด อีกด้วย
เขาเสนอคณะรัฐมนตรีให้ พลเอก ณัฐติพล กนกโชติ เป็นที่ปรึกษารัฐมนตรีว่าการกระทรวงพลังงาน ดำรงตำแหน่งในวันที่ 7 ธันวาคม 2559 ซึ่งแต่เดิม พลเอก ณัฐติพล กนกโชติ เป็น กรรมการผู้ช่วยรัฐมนตรีอยู่แล้ว
เครื่องราชอิสริยาภรณ์.
รายชื่อด้านล่างคือเครื่องราชอิสริยาภรณ์ที่พลเอกอนันตพรได้รับพระราชทาน
อาวุธ ชินนภาแสน

อาวุธ ชินนภาแสน เกิดวันที่ 3 ธันวาคม พ.ศ. 2523 เป็นนักว่ายน้ำทีมชาติไทย เขาได้ 2 เหรียญทอง การแข่งขันว่ายน้ำ ระยะทาง 50 เมตร ในการแข่งขันซีเกมส์ ปี 2003 และ 2005 2 ครั้งซ้อน ก่อนที่เขาจะได้เหรียญเงิน ในการแข่งขันซีเกมส์ ปี 2007 
อาวุธ ได้เข้าร่วมแข่งขันกีฬาว่ายน้ำในโอลิมปิกฤดูร้อน 2004 – ฟรีสไตล์ 50 เมตร ปรากฏว่า เชซานโต ปาปาเซซานโต เป็นผู้ชนะ ห่างกันเพียง 0.01 วินาที
โอกุสแต็ง-ฌ็อง แฟรแนล

โอกุสแต็ง-ฌ็อง แฟรแนล ([oɡystɛ̃ ʒɑ̃ fʁɛnɛl]; 10 พฤษภาคม ค.ศ. 1788 – 14 กรกฎาคม ค.ศ. 1827) เป็นนักฟิสิกส์และวิศวกรชาวฝรั่งเศส เป็นผู้คิดค้นเลนส์แฟรแนล และสมการแฟรแนล
โอกุสแต็ง-ฌ็อง แฟรแนลเกิดที่เมืองบรอย (Broglie) ในปี ค.ศ. 1788 เขามีปัญหาด้านการเรียนรู้ แฟรแนลเข้าเรียนที่โรงเรียนสารพัดช่าง (École Polytechnique) และทำงานเป็นวิศวกร เขามีผลงานด้านทัศนศาสตร์หลายอย่าง รวมถึงการคิดค้นเลนส์แฟรแนลที่ใช้กับประภาคาร ผลงานชิ้นนี้ทำให้แฟรแนลได้รับเลือกเป็นภาคีสมาชิกราชสมาคมแห่งลอนดอน ในปี ค.ศ. 1827 เขาได้รับเหรียญรัมฟอร์ดและเสียชีวิตในปีเดียวกัน ชื่อของแฟรแนลเป็นหนึ่งใน 72 นักวิทยาศาสตร์ชาวฝรั่งเศสที่ถูกจารึกบนหอไอเฟล